CELEX: 62006TN0357
Language: fi
Date: 2006-12-05 00:00:00
Title: Asia T-357/06: Kanne 5.12.2006 — Koninklijke Wegenbouw Stevin v. komissio

27.1.2007   
            
            
               FI
            
            
               Euroopan unionin virallinen lehti
            
            
               C 20/24
            
         Kanne 5.12.2006 — Koninklijke Wegenbouw Stevin v. komissio
   (Asia T-357/06)
   (2007/C 20/36)
   Oikeudenkäyntikieli: hollanti
   Asianosaiset
   
      Kantaja: Koninklijke Wegenbouw Stevin BV (edustajat: asianajajat E.H. Pijnacker Hordijk ja Y. de Vries)
   
      Vastaaja: Euroopan yhteisöjen komissio
   Vaatimukset
   
               —
            
            
               13.9.2006 tehty komission päätös, joka on annettu tiedoksi Koninklijke Wegenbouw Stevinille 25.11.2006 ja joka koskee EY 81 artiklan mukaista menettelyä (asia nro COMP/38.456 — Bitumi — Alankomaat — K(2006) 4090 lopullinen) on kumottava siltä osin kuin se koskee kantajaa.
            
         
               —
            
            
               Toissijaisesti on kumottava päätöksen 2 artikla siltä osin kuin se koskee kantajaa, tai ainakin on olennaisesti alennettava kantajalle päätöksen 2 artiklassa määrättyä sakkoa.
            
         
               —
            
            
               Komissio on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantaja riitauttaa EY 81 artiklan mukaisesta menettelystä 13.9.2006 tehdyn komission päätöksen (asia nro COMP/38.456 — Bitumi — Alankomaat), jossa kantajalle määrätään sakko EY 81 artiklan rikkomisesta.
   Kannekirjelmänsä tueksi kantaja vetoaa ensi sijassa tosiseikkojen virheelliseen analyysiin, joka on johtanut tienrakennusyritysten harjoittamien menettelytapojen virheelliseen arviointiin suhteessa EY 81 artiklaan. Kantajan mukaan bitumin toimittajien puolelta oli kyse perinteisestä, erittäin vakavasta eurooppalaisten kilpailusääntöjen rikkomisesta. Viisi suurinta tienrakennusbitumin ostajaa yrittivät muodostaa tälle kartellille vastapainon ensisijaisena tavoitteenaan hankkia itselleen mahdollisimman edullisia kollektiivisia alennuksia.
   Lisäksi kantaja vetoaa siihen, että maksettavaksi määrätyn sakon suuruuden määrittämisessä on rikottu EY 81 artiklaa ja asetuksen 1/2003 23 artiklaa. Kantajan mukaan sakon perusmäärä oli liian korkea, ja korotukset, jotka tehtiin yhteistyöstä kieltäytymisen ja sen vuoksi, että kantajalla väitettiin olevan aloitteentekijän ja kartellinjohtajan rooli, olivat perusteettomia.
   Lopuksi kantaja vetoaa siihen, että komissio on kieltäytynyt ilmoittamasta reaktioita, joita kaikki muut kantelussa tiettyjen kohtien osalta tarkoitetut ovat esittäneet näihin kantelussa esitettyihin kohtiin. Kantajan mukaan tällainen toimintatapa on ristiriidassa puolustautumisoikeuksien kanssa.